stanford-oval/wikipedia huggingface dataset:
Cavour (C550)
Suunnittelu

Alus on suunniteltu joustavaan käyttöön. Vaikka alus on ensisijaisesti lentotukialus, se kykenee toimimaan maihinnousualuksena ja erilaisten operaatioiden komentopaikkana. Aluksen standardiuppouma on 22 290 tonnia ja täysin kuormattuna 27 100 tonnia. Alus on 244 metriä pitkä ja sen leveys on 39 ja syväys 8,7 metriä. Aluksen lentokansi on 232,6 metriä pitkä ja 34,5 metriä leveä. Kiitotien pituus on 183 metriä päättyen 12 asteen hyppyriin. Aluksen miehistö on 451 henkeä, mitä täydentää lentomiehistön 203 henkeä ja esikunnan 140 henkeä. Lisäksi alukselle voidaan sijoittaa 400 sotilasta kohtuullisiin tiloihin. Aluksella on kaikkiaan noin 1 300 majoituspaikkaa.
Aluksen propulsiojärjestelmä koostuu neljästä GE/Avio LM2500 -kaasuturbiinista, joiden yhteenlaskettu teho on 88 megawattia. Nämä on kytketty kahteen vaihteeseen, jotka tuottavat siten 60 000 shp:n tehon kumpikin ja pyörittävät viisilapaisia potkureita mahdollistaen aluksen yli 28 solmun maksiminopeuden. Aluksen tankkeihin voidaan sijoittaa 2 500 tonnia polttoainetta, mikä mahdollistaa 7 000 merimailin toimintamatkan 16 solmun nopeudella ja 18 vuorokauden toiminta-ajan. Aiemmista italialaisaluksista poiketen alus on suunniteltu polttoainetehokkaaksi, joten se kuluttaakin risteilynopeudella ainoastaan kolme tonnia polttoainetta tunnissa. Maksiminopeudella polttoainekulutus on 25 tonnia tunnissa. Aluksen kuusi Wärtsilä CW 12V200 -dieselgeneraattoria tuottavat 13,2 megawatin tehon. Aluksella on kaksi peräsintä, joita täydentää keulan ja perän suihkumoottorit.
Lentotukialuksena alukselle voidaan sijoittaa V/STOL-koneita kuten AV-8B+ Harrier ja/tai helikoptereita kuten EH-101, NH-90 tai SH-3D. Alus kykenee myös operoimaan F-35B Joint Strike Fighter -koneilla. Aluksen lentokannelle voidaan sijoittaa jopa kaksitoista lentokonetta ja kuusi helikopteria. Aluksen 2 500 m² hangaarikansi on 134 metriä pitkä ja sen leveys on 21 ja korkeus 7,2 metriä. Hangaariin voidaan sijoittaa joko kahdeksan lentokonetta tai kaksitoista helikopteria. Aluksella on kaksi 30 tonnin lentokonehissiä, kaksi 15 tonnin asejärjestelmähissiä ja kaksi pienempää hissiä. Aluksella voidaan jatkaa lentotoimintaa aina sea state 6:een, minkä mahdollistavat aluksen kaksi aktiivista vakauttajaa.
Maihinnousualuksena alukselle voidaan sijoittaa erilaisia ajoneuvoja kuten 100 kevyttä  ajoneuvoa tai 50 maihinnousuajoneuvoa tai 24 panssarivaunua. Ajoneuvojen kuormaamisen ja purun mahdollistavat kaksi ramppia. Aluksella on majoitustilat 325 San Marco rykmentin sotilaalle ja mahdollisuus 91 hengen lisämajoitukseen tarvittaessa. Alukselle on yli 150 työasemapistettä ja komentoaluksena se kykenee johtamaan sekä ilmapuolustus- että maihinnoususotatoimia. Aluksella on lisäksi hyvät lääkintätilat, joissa on muun muassa  kolme leikkaussalia, hammaslääkäriasema, laboratorio ja röntgenyksikkö sekä vuodeosasto.
Palvelus

Saatuaan päätökseen syyskuussa 2012 pitkään kestäneet koeajot ja erilaiset koulutukset alus osallistui merisotaharjoituksiin harjoitellen lentotukialusten yhteistoimintaa, minkä lisäksi se aloitti toiminnan European Carrier Group Interoperability Initiativessä. Marraskuusta 2013 huhtikuuhun 2014 alus johti laivasto-osastoa Persianlahdella sekä kiersi Afrikan osallistuen useisiin harjoituksiin matkalla.
Aiheesta muualla

Kuvia tai muita tiedostoja aiheesta Cavour (C550) Wikimedia Commonsissa
Centurion-luokka (taistelulaiva)

| Centurion-luokka |
| --- | --- |
 Kaavakuva luokan aluksesta

Tekniset tiedot
Uppouma:  10 500 t
Pituus:  109,73 m (pp)
Leveys:  21,34 m
Syväys:  7,77 m
Koneteho:  9 000 ihp
Nopeus:  17 solmua
Miehistöä:  620
Aseistus
Meritorjunta:  4 × BL 10" Mk II-IV -tykkiä 10 × QF 4,7" tykkiä 8 × QF 6 naulan tykkiä 12 × QF 3 naulan Hotchkiss -tykkiä 7 × 18" torpedoputkea
Centurion-luokka oli Britannian kuninkaallisen laivaston vuosina 1890-1897 valmistettu kahden aluksen muodostama toisen luokan predreadnought-taistelulaivaluokka. Luokan alukset poistettiin vanhentuneina palveluksesta jo ennen ensimmäistä maailmansotaa.
Alukset suunnitteli laivaston pääsuunnittelijana ollut Sir William White ja niiden oli tarkoitus palvella Kiinan ja Tyynenmeren laivastoasemien lippulaivoina. Alusten aseistus oli aikansa muihin aluksiin nähden keveä samoin kuin panssarointi, mikä mahdollisti vapautuneen uppouman käyttämisen hiilivarastojen kasvattamiseen ja siten alusten toimintasäteen parantamiseen. Alusten toiminta-alueilla ei pidetty todennäköisenä raskaiden pinta-alusten kohtaamista.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Centurion | Portsmouthin telakka | 30. maaliskuuta 1890 | 3. elokuuta 1892 | helmikuu 1894 | myyty romutettavaksi 1910 |
| HMS Barfleur | Chathamin telakka | 12. lokakuuta 1890 | 10. elokuuta 1892 | kesäkuu 1894 | myyty romutettavaksi 1910 |
Celesta (yhtye)

Celesta oli suomalainen yhtye, joka teki vuonna 1975 pitkäsoiton nimeltä Rauhan satama Sana ja sävel -levymerkille.
Kokoonpano

Anna-Liisa Rautasuo
Hanna Rautasuo
Lasse Pöysä
Simo Rautasuo
Diskografia

Rauhan satama, Sana ja sävel (1975)
Aiheesta muualla

Celestan esitystuotanto Suomen äänitearkistossa (1901–1999)
Caudron G.3

Caudron G.3.
Caudron G.3 oli ranskalainen, kaksitasoinen ja yksimoottorinen tiedustelukone, joka oli laajassa käytössä ensimmäisessä maailmansodassa. Koneen olivat suunnitelleet René ja Gaston Caudron. Sen edeltäjänä oli Caudron G.2. Koneesta kehitetty seuraava versio oli Caudron G.4. Koneella oli aikansa muita koneita parempi nousukyky ja sitä pidettiin siksi sopivana etenkin vuoristoiseen maastoon. Koneen puurakenteinen umpinainen runko loppui heti ohjaamon jälkeen ja pyrstörunko oli päällystämätön. Ensimmäinen G.3 valmistui toukokuussa 1914 (Hallinportin esitteen mukaan vuodesta 1913 alkaen).
Konetta käytettiin Ranskan ja Suomen lisäksi ainakin Argentiinassa, Belgiassa, Kiinassa, Puolassa, Romaniassa, Tšekkoslovakiassa ja Yhdysvalloissa.
Käyttö Suomessa

Suomen ilmavoimille hankittiin vuonna 1920 yhteensä 12 konetta Ranskasta. Kuusi konetta rakennettiin Suomessa Santahaminan ilmailutelakalla (Ilmailuvoimien telakka ja varikko) vuosina 1921–1923. Kaksi konetta ostettiin varaosineen 26. huhtikuuta 1923 Flyg Aktiebolagetilta (valmistusnumerot 6 ja 4396) yhdessä Caudron G.4:n kanssa 100 000 markalla. Kone oli helppo lentää ja korjata ja siksi sopi koulukoneeksi. Suomessa rakennetuissa koneissa oli heikommat lento-ominaisuudet kuin alkuperäisissä, koska siipiprofiili oli huonompi. Suomen ilmavoimilla oli käytössään kaikkiaan 19 Caudron G.3-konetta, joiden tunnukset olivat 2A.490 - 2A.495, neljännessä rekisterissä 1B.1 – 1B.7 ja 1D.8 – 1D.12, Suomessa rakennetut 1D.12 ja 1E.14 – 1E.18 sekä LentoOsakeyhtiö-lentoyhtiöltä ostettu 1B.19. Koneen lempinimi Suomessa oli Tutankhamon. Tyyppi oli ilmavoimien käytössä vuosina 1920–1924.
Ainut Suomessa säilynyt koneyksilö, tunnukseltaan 1E.18, on entisöitynä Hallinportin ilmailumuseossa.
Versiot

Pääosa G.3:n versioista oli A.2-mallia, jota käytettiin liittoutuneiden tykistön tulenjohtoon ensimmäisessä maailmansodassa Länsirintamalla, Venäjällä ja Lähi-idässä. G.3 D.2 oli kaksipaikkainen, kaksilla ohjaimilla varustettu koulukone ja E.2 oli perustyyppinen koulukone. Perusversiosta johdetussa R.1-mallia käytettiin Ranskassa ja Yhdysvalloissa. Viimeisin versio, G.3.12, oli varustettu voimakkaammalla 100 hv:n Anzani-moottorilla.
Tekniset tiedot > Yleiset ominaisuudet

Kärkiväli: 13,40 m
Pituus: 6,40 m
Korkeus: 2,50 m
Siipipinta-ala: 27 m²
Tyhjäpaino: 420 kg
Lentopaino: 630 kg
Moottori: 80 hv:n Le Rhone C-tähtimoottori (vaihtoehtoisesti 80 hv:n Anzani 10, Clerget tai Gnome)
Kone oli maakone.
Tekniset tiedot > Suorituskyky

Huippunopeus: 100 km/h
Lentoaika: 3 tuntia
Aiheesta muualla

Kuvia tai muita tiedostoja aiheesta Caudron G.3 Wikimedia Commonsissa
Caudron G.3
12. marraskuuta

12. marraskuuta on gregoriaanisen kalenterin mukaan vuoden 316. päivä (317. päivä karkausvuonna). Vuodesta on jäljellä 49 päivää.
Nimipäivät

– suomalainen kalenteri: Virpi
– suomenruotsalainen kalenteri: Konrad, Kurt
– ortodoksinen kalenteri: Johannes, Juhani, Juha, Niilo
– pohjoissaamenkielinen kalenteri: Virba
– vanhemmissa kalentereissa: Conrad, Cunibert, Erlandus, Jonas, Kyrö
Kuolleita

607 – Bonifatius III, paavi
1035 – Knuut II Suuri, Englannin, Tanskan ja Norjan kuningas (s. 994 tai 995)
1094 – Duncan II, Skotlannin kuningas (s. noin 1060)
1793 – Jean Sylvain Bailly, ranskalainen tähtitieteilijä ja poliitikko (s. 1736)
1865 – Elizabeth Gaskell, brittiläinen kirjailija (s. 1810)
1872 – Louise Asp (”Isa Asp”), suomalainen runoilija (s. 1853)
1914 – Mordecai Cubitt Cooke, englantilainen kasvi- ja sienitieteilijä (s. 1825)
1916 – Percival Lowell, yhdysvaltalainen kirjailija, matemaatikko ja tähtitieteilijä (s. 1855)
1942 – Elmer Niklander, suomalainen kuulantyöntäjä ja kiekonheittäjä (olympiavoittaja 1920)
1948 – Umberto Giordano, italialainen säveltäjä (s. 1867)
1955 – Alfréd Hajós, unkarilainen uimari (s. 1878)
1961 – Yrjö Enne, suomalainen insinööri ja SKDL:n kansanedustaja (s. 1898)
1969 – Liu Shaoqi, Kiinan kansantasavallan presidentti (s. 1898)
1976 – Walter Piston, yhdysvaltalainen säveltäjä (s. 1894)
1981 – William Holden, yhdysvaltalainen näyttelijä (s. 1918)
1986 – Ria Baran, saksalainen taitoluistelija (s. 1922)
1989 – Harry Bergström, suomalainen viihdesäveltäjä ja pianisti (s. 1910)
1989 – Dolores Ibárruri, espanjalainen poliitikko (s. 1895)
1991 – Juhani Kumpulainen, suomalainen näyttelijä ja ohjaaja (s. 1925)
1991 – Iris Salin, suomalainen balettitanssija (s. 1906)
1994 – Wilma Rudolph, yhdysvaltalainen yleisurheilija (s. 1940)
1995 – Sven Högström, suomalainen lakimies ja poliitikko (s. 1908)
1997 – Carola Standertskjöld (”Carola”), suomalainen iskelmälaulaja (s. 1941)
2000 – Frank Testa, yhdysvaltalainen ratapyöräilijä (s. 1903)
2003 – Jonathan Brandis, yhdyslvaltainen näyttelijä ja ääninäyttelijä (s. 1976)
2004 – Usko Meriläinen, suomalainen säveltäjä (s. 1930)
2008 – Mitch Mitchell, brittiläinen rumpali (s. 1947)
2008 – Howard Reig, yhdysvaltalainen radio- ja televisiotoimittaja (s. 1921)
2007 – Ira Levin, yhdysvaltalainen kirjailija, näytelmäkirjailija ja lauluntekijä (s. 1929)
2014 – Warren Clarke, englantilainen näyttelijä, elokuvaohjaaja ja -tuottaja (s. 1947)
2015 – Mohammed Emwazi, brittiläinen terroristi (s. 1988)
2015 – Pál Várhidi, unkarilainen jalkapalloilija ja valmentaja (s. 1931)
2016 – Lupita Tovar, meksikolainen näyttelijä (s. 1910)
2017 – Mikko Vainio, suomalainen poliitikko ja SMP:n kansanedustaja (s. 1923)
2018 – Stanley Martin Lieber (”Stan Lee”), yhdysvaltalainen sarjakuvien käsikirjoittaja ja toimittaja (s. 1922)
2020 – Masatoshi Koshiba, vuoden 2002 Nobelin fysiikanpalkinnon saanut japanilainen fyysikko (s. 1926)
2020 – Jerry Rawlings, Ghanan presidentti 1993–2001 (s. 1947)
Aiheesta muualla

Kuvia tai muita tiedostoja aiheesta 12. marraskuuta Wikimedia Commonsissa
Vuoden kuukaudet ja päivät
| --- | --- |
tammikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Caudron C.60

| Caudron C> 60 |
| --- | --- |
 Caudron C.60 Pariisissa vuonna 1957.
Tyyppi:  alkeiskoulukone
Alkuperämaa:   Ranska
Valmistaja:  Caudron
Ensilento:  20. maaliskuuta 1921
Esitelty:  syyskuu 1921
Poistettu käytöstä:  1933
Pääkäyttäjät:  Ranskan ilmavoimat Latvian ilmavoimat Espanjan ilmavoimat Venezuelan ilmavoimat Suomen ilmavoimat
Caudron C.60 oli ranskalainen, kaksipaikkainen ja -tasoinen, yksimoottorinen lentokone kangasverhouksella. Kone kehitettiin vuonna 1921 Caudron C.59 -tyypin rinnalle, poiketen siitä lähinnä moottorityypin osalta. Konetta käytettiin pääasiassa koulukoneena, ja se oli käytössä Ranskan, Suomen, Latvian, Espanjan ja Venezuelan ilmavoimissa.
Käyttö Suomessa

Suomen ilmavoimille ostettiin vuonna 1923 Ranskasta kaikkiaan 30 Caudron C.60-lentokonetta ja vuosina 1927–1928 rakennettiin Suomessa lisenssillä 34 konetta. Suomen ilmavoimilla oli täten käytössä kaikkiaan 64 Caudron C.60 -konetta. IVL/VL valmisti vuonna 1927 12 konetta ja vuonna 1928 22 konetta, joista 10 luovutettiin Ilmavoimille vasta vuonna 1930.
Ranskassa rakennettujen koneiden tunnukset olivat 1E20 - 1E30 ja 1F31 - 1F49, myöhemmin CA-20 - CA-9. Suomessa lisenssillä rakennettujen koneiden rekisteri oli CA-61 - CA-94. Tyyppi oli Suomessa käytössä vuosina 1923–1936. Niitä käytti Ilmailukoulussa Utissa ja Santahaminassa ja Kauhavalla . Koneita oli suuren määrän takia jaettu myös muille yksiköille ja kentille. Koneilla lennettiin kaikkiaan 27000 lentotuntia, kuudella yksilöllä kullakin yli tuhat tuntia.
CA-27 lentokone, josta ensi kertaa 26.6.1931 Suomessa pelastauduttiin laskuvarjolla. Koneiden käytössä kuoli yksitoista ihmistä.
Tekniset tiedot > Yleiset ominaisuudet

Kärkiväli: 10,24 m
Pituus: 7,50 m
Korkeus: 2,60 m
Siipipinta-ala: 26,00 m²
Tyhjäpaino: 505 kg
Lentopaino: 862 kg
Moottori: Clerget 9B, 9-sylinterinen ilmajäähdytteinen pyörivä tähtimoottori, teho 130 hv.
Tekniset tiedot > Suoritusarvot

Huippunopeus: 150 km/h
Lakikorkeus: 4 200 m
Toiminta-aika: noin 5 h.
Museokoneita Suomessa

Suomen ilmailumuseossa Vantaalla on yksi Suomessa lisenssillä valmistettu Caudron C.60-lentokone, tunnukseltaan CA-84, valmistusnumeroltaan 24.
Cerberus-luokka

| Cerberus-luokka |
| --- | --- |


Tekniset tiedot
Uppouma:  3 344 t
Pituus:  69 m
Leveys:  14 m
Syväys:  4,67 m
Koneteho:  Cerberus: 1 360 ihp Magdala: 1 436 ihp
Nopeus:  Cerberus: 9,75 solmua Magdala: 10,6 solmua
Miehistöä:  155
Aseistus
Meritorjunta:  4 × 10" MLR -tykkiä
Cerberus-luokka oli Britannian kuninkaallisen laivaston kahden aluksen muodostama monitoriluokka, jotka oli suunniteltu siirtomaiden rannikkopuolustukseen.
Alukset

Luokan alukset suunnitteli Reed Melbournen ja Bombayn suojaksi. Alusten suojana oli kahdeksan tuuman panssarivyö, joka oheni kuusi tuumaiseksi keulassa ja perässä.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Cerberus | Palmers Shipbuilding and Iron Company, Jarrow | 1. syyskuuta 1867 | 2. joulukuuta 1868 | syyskuu 1870 | upotettu aallonmurtajaksi 26. heinäkuuta 1924 |
| HMS Magdala | Thames Ironworks and Shipbuilding Company, Blackwall | 6. lokakuuta 1868 | 2. maaliskuuta 1870 | marraskuu 1870 | myyty romutettavaksi 1903 |
HMS Centurion (1892)

| HMS Centurion |
| --- | --- |
 HMS Centurion

Aluksen vaiheet
Rakentaja:  Portsmouthin telakka
Kölinlasku:  30. maaliskuuta 1890
Laskettu vesille:  3. elokuuta 1892
Palveluskäyttöön:  14. helmikuuta 1894
Poistui palveluskäytöstä:  1. elokuuta 1909
Loppuvaihe:  myyty romutettavaksi 12. heinäkuuta 1910
Tekniset tiedot
Uppouma:  10 500 t
Pituus:  110 m
Leveys:  21 m
Syväys:  7,77 m
Koneteho:  9 000 ihp
Nopeus:  17 solmua
Miehistöä:  620
Aseistus
Aseistus:  4 × BL 10" -tykkiä 10 × QF 4,7" -tykkiä 8 × QF 6 naulan tykkiä 12 × QF 3 naulan Hotchkiss -tykkiä 7 × 18" torpedoputkea
HMS Centurion oli Britannian kuninkaallisen laivaston vuonna 1894 palvelukseenotettu  Centurion-luokan toisen luokan predreadnoughttaistelulaiva.
Valmistus

Alus tilattiin Portsmouthin telakalta ja sen köli laskettiin 30. maaliskuuta 1890. Alus laskettiin vesille 3. elokuuta 1892 ja se valmistui helmikuussa 1894.
Palvelus

Alus myytiin romutettavaksi vuonna 1910.
Pyörätuolirugby

Taklaus
Pyörätuolirugby on vammaisurheilulaji, jota pelaavat pyörätuolia käyttävät henkilöt.
Säännöt lyhyesti

Pyörätuolirugbya pelataan koripallokentällä, ja pelivälineenä on lentopallo. Kenttäpelaajia on neljä per joukkue. Pyrkimyksenä on saada maali koskettamalla tai ylittämällä vastustajan maaliviiva pitäen samalla palloa hallussaan. Maalista saa yhden pisteen. Enemmän pisteitä saanut joukkue on voittaja. Pallon liikuttelu on sallittua ojentamalla, heittämällä, lyömällä, vierittämällä, pompottamalla tai kantamalla mihin suuntaan tahansa. Peliaika on 4 × 8 minuuttia, ensimmäinen ja kolmas tauko ovat yhden, ja keskimmäinen tauko viiden minuutin mittaisia. Joukkueessa saa olla yhteensä 12 pelaajaa.
Historia

Pyörätuolirugby kehitettiin 1970-luvun lopulla Kanadassa lajiksi neliraajahalvauspotilaille, jotka eivät kyenneet pelaamaan varsin suosittua, mutta taitavia ja tarkkoja käsien liikkeitä vaativaa pyörätuolikoripalloa. Alun perin pyörätuolirugbya kutsuttiin nimellä murderball (murhapallo), koska se on luonteeltaan varsin raju ja aggressiivinen. Nimi muutettiin pyörätuolirugbyksi 1980-luvun lopulla, jolloin järjestettiin myös ensimmäiset kansainväliset kilpailut Torontossa.
Kansainvälinen lajiliitto IWRF (International Wheelchair Rugby Federation) perustettiin vuonna 1993 ja ensimmäiset maailmanmestaruuskilpailut järjestettiin 1995 Zürichissä. Laji oli paralympialaisissa näytöslajina Atlantassa 1996 ja kuului ensimmäistä kertaa viralliseen ohjelmaan seuraavissa paralympialaisissa Sydneyssä 2000. Nykyisin kansainvälisellä lajiliitolla on 23 jäsenmaata.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.pyoratuolirugby.com/
International Wheelchair Rugby Federation
Pyörätuolirugby paralympialaisten sivuilla (englanniksi)
Kenttä
Cauchyn integraalilause

Cauchyn integraalilause on yksi matemaattisen kompleksianalyysin perustavimmista lauseista. Se koskee holomorfisten funktioiden viivaintegraalia kompleksitasolla. Oleellisesti se sanoo, että jos kaksi pistettä yhdistetään toisiinsa kahdella eri polulla ja jokin funktio on holomorfinen kaikkialla näiden polkujen välisellä alueella, molemmat viivaintegraalit saavat saman arvon. Lause on nimetty Augustin-Louis Cauchyn mukaan.
Lauseen muotoilu

Lause muotoillaan tavallisesti seuraavasti: Olkoon U  \mathbb {C} :n yhdesti yhtenäinen avoin osajoukko ja f: U ?  \mathbb {C}  holomorfinen funktio ja  \!\,\gamma  joukossa U kulkeva suoristuva polku, jonka päätepiste on sama kuin alkupiste. Silloin f:n viivaintegraali tämän polun yli on nolla:
Cauchyn integraalilause voidaan yhtäpitävästi muotoilla myös niin, että yhdesti yhtenäisessä alueessa analyyttisen funktion käyräintegraali pisteestä a pisteeseen b on sama kaikilla käyrillä tai poluilla, jotka johtavat pisteestä a pisteeseen b.
Että alue U on yhdesti yhtenäinen, merkitsee intuitiivisesti, että siinä ei ole "reikiä" keskellä. Täsmällisemmin käsite voidaan määritellä homotopian avulla. Alue on yhdesti yhtenäinen, jos siinä jokainen umpinainen polku eli polku, jonka päätepiste on sama kuin alkupiste, voidaan jatkuvasti muuntaa pisteeksi. Tämä on yhtäpitävää sen kanssa, että alueen perusryhmä on triviaali ryhmä. Esimerkiksi kaikki kiekot sekä kompleksitasossa kahden yhdensuuntaisen suoran väliin jäävät alueet ovat yhdesti yhtenäisiä, samoin kaikki alueet, jotka ovat homeomorfisia jonkin tällaisen alueen kanssa.  Sen sijaan esimerkiksi rengasmainen, kahden sisäkkäisen ympyrän väliin jäävä alue alue  \{z\in \mathbb {C} |1<|z|<2\}, ei ole yhdesti yhtenäinen.
Lauseen edellytykset

Cauchy todisti integraalilauseen funktioille, jotka hänen käyttämänsä määritelmän mukaan olivat analyyttisiä. Hänen käyttämäänsä määritelmään ei kuulunut ainoastaan, että funktiolla on derivaatta, vaan myös että sen reaali- ja imaginaariosan osittaisderivaatat ovat jatkuvia.  Hänen todistamassaan muodossa lause päti ainoastaan tällä edellytyksellä. Myöhemmin Édouard Goursat todisti keksimänsä apulauseen, Goursat'n lemman avulla, että lause pätee jokaiselle kompleksitason kompleksiarvoiselle funktiolle, jolla on derivaatta kaikkialla jollakin alueella. Vasta näin todistetun Cauchyn integraalilauseen yleisemmän version avulla voidaan todistaa, että kompleksitasossa jokaisella funktiolla, jolla on derivaatta jollakin alueella, osittaisderivaatat ovat jatkuvat ja funktiolla on kaikkien kertalukujen derivaatat.  Nykyisin kompleksitasossa onkin tapana määritellä analyyttinen eli holomorinen funktio funktioksi, jolla on derivaatta; Cauchyn integraalilause pätee kaikille tällaisille funktioille.
Ehto, että alue U on yhdesti yhtenäinen, on kuitenkin oleellisen tärkeä. Esimerkkinä voidaan tarkastella polkua
jonka jälki on yksikköympyrä, ja käyräintegraalia
joka siis ei ole nolla. Cauchyn integraalilause ei päde tällaiselle funktiolle, koska  f(z)=1/z ei ole määritelty origossa.  Laajin alue, jossa funktio  f(z) on määritelty, onkin  \mathbb {C} \setminus \{0\}, joka ei ole yhdesti yhtenäinen, koska siinä on "reikä" origossa.
Lauseen merkitys

Cauchyn integraalilause on kompleksianalyysin keskeisimpiä tuloksia. Sen avulla voidaan todistaa monia muita tärkeitä tuloksia kuten
Cauchyn integraalikaava, jonka avulla voidaan laskea funktion arvot alueen sisällä, jos tunnetaan sen arvot alueen reunalla
residylause, jonka avulla voidaan määrittää annetun funktion määrättyjä integraaleja
maksimiperiaate, jonka mukaan analyyttisen funktion reaali- tai imaginaariosa (jotka ovat harmonisia funktioita) saavat alueeseen kuuluvassa kompaktissa osajoukossa suurimman ja pienimmän arvonsa alueen reunalla
argumentin periaate, jonka mukaan kierrettäessä umpinaista käyrää funktion argumentti muuttuu määrän  2\pi (N-P), missä N on funktion nollakohtien ja P napojen lukumäärä käyrän sisäpuolelle jäävällä alueella; sekä
Liouvillen lause, jonka mukaan koko kompleksitasossa määritelty holomorfinen funktio on rajoitettu vain, jos se on vakio.
Liouvillen lauseesta seuraa suoraan myös algebran peruslause, jonka mukaan kompleksitasossa jokaisella polynomilla, joka ei ole vakio, on ainakin yksi nollakohta. Tämän tosin Karl Friedrich Gauss oli jo vuonna 1799 todistanut toisin keinoin, käyttämättä kompleksianalyysin tuloksia.
Käänteislause

Cauchyn integraalilauseen käänteislause on Moreran lause. Sen mukaan jos funktio f on jatkuva alueessa U ja jos
jokaisella alueen U umpinaisella paloittain säännölliselle polulle  \gamma , niin f on holomorfinen alueessa U.
Kirjallisuutta

Väisälä, Kalle: Matematiikka IV.  (141, 10. painos)  Espoo:  Otakustantamo, 1986 (1965).  ISBN 951-671-087-5
Aiheesta muualla

Cauchy Integral Theorem Wolfram MathWorld.
Anil Pedgaonkars Mathematics computer notes sites.google.com. Arkistoitu 25.10.2015. Viitattu 1.3.2016.
Jaunpur

| Jaunpur |
| --- | --- |
 Gomatin ylittävä vanha silta.
 Jaunpur
 Koordinaatit: 25°43′48″N, 82°40′48″E 
Valtio:  Intia
Osavaltio:  Uttar Pradesh
Piirikunta:  Jaunpur
Väkiluku (2011):  180 362
Infobox OKVirheellinen NIMI-arvo: 
Jaunpur on kaupunki Intian Uttar Pradeshin osavaltiossa. Nykyisen kaupungin perusti Delhin sulttaani Firuz Šah Tughluq vuonna 1394 Gomatijoen varrelle. Aikanaan huomattava kaupunki jäi lopulta Allahabadin varjoon. Vuoden 2011 väöestönlaskennan mukaan Jaunpurin asukasluku oli 180 362.